Title: 3
Author: Jarmila Balážová
Company: MV SR

Návrh na uvoľnenie finančných prostriedkov z rezervy vlády SR 
na rok 2002 na podporu preventívnych programov

	V Stratégii prevencie kriminality v Slovenskej republike, ktorú vláda SR schválila nadväzne na svoje programové vyhlásenie uznesením č. 482 z 9. júna 1999, bola pre Radu vlády SR pre prevenciu kriminality (ďalej len „rada“) ako jedna z prioritných úloh stanovená úloha podporovať aktivity prevencie kriminality na miestnej úrovni, najmä na úrovni krajských a okresných miest. V zmysle tejto úlohy rada podnietila úzku spoluprácu miestnej štátnej správy, Policajného zboru, samosprávy a mimovládnych organizácií. Následne rada prerokovala komplexné súčinnostné programy prevencie kriminality a inej protispoločenskej činnosti krajských úradov, krajských miest a vybraných okresných miest.
	V roku 2000 vláda uznesením č. 412 zo 7. júna 2000 schválila uvoľnenie
14 609 489 Sk z rezervy vlády na podporu preventívnych programov schválených radou. Prostriedky boli presunuté z rozpočtovej kapitoly Všeobecná pokladničná správa na kapitoly krajských úradov. Vďaka prideleným prostriedkom sa v rade miest (Bratislava, Trnava, Trenčín, Banská Bystrica, Košice) začalo s budovaním alebo sa pokračovalo v rozširovaní monitorovacích kamerových systémov, ktorých uplatnenie sa stretlo so širokou pozitívnou odozvou v masmédiách a verejnosti. V spolupráci rady a Inštitútu pre verejnú správu v Bratislave sa začalo so systematickým vzdelávaním koordinátorov prevencie protispoločenskej činnosti z orgánov miestnej štátnej správy, samosprávy a Policajného zboru prostredníctvom základného kurzu, ktorý má rozsah 128 vyučovacích hodín a je akreditovaný Ministerstvom školstva SR. Jeho realizácia je jedným z prvých pokusov v strednej Európe o profesionalizáciu koordinátorov prevencie kriminality a zodpovedá uzneseniu vlády SR č. 346 z 19. apríla 2001, ktoré v bode C.2. uložilo prednostom krajských a okresných úradov zriadiť v organizačnej štruktúre krajských a okresných úradov takéto funkcie s náplňou prevencie protispoločenskej činnosti a prevencie drogových závislostí. Vo väčšine krajských miest na základe podnetu ministra vnútra a nadväzne na uznesenie vlády SR č. 273 z 20. apríla 2000, bod B.4. vznikol zámer zriadiť poradne pre obete trestných činov. Pre koordinátorov prevencie a uvedené poradne bola zakúpená literatúra potrebná pre ich činnosť. Podporili sa vzdelávacie, sociálne, kultúrne, športové a iné vhodné aktivity pre deti a mládež, najmä ohrozenú kriminalitou. Pridelenie finančných prostriedkov na podporu prevencie kriminality predstavovalo aj značnú morálnu podporu prevencie a pozitívny signál širokej verejnosti o dôležitosti prevencie v rámci kontroly kriminality.
Podpora preventívnych programov z rezervy vlády SR v roku 2001 mala zabezpečiť pokračovanie vo vzdelávaní koordinátorov prevencie, zriaďovaní a skvalitňovaní činnosti poradní pre obete trestných činov, v ďalšom rozvoji kamerových monitorovacích systémov vo vybraných mestách a v ďalších osvedčených preventívnych aktivitách miestnej štátnej správy, samosprávy, Policajného zboru a mimovládnych organizácií na miestnej úrovni. Požiadavka na rok 2001 na uvoľnenie 22 134 590 Sk z rezervy vlády SR bola schválená uznesením vlády SR č. 535 z 13. júna 2001. Ministerka financií mala tieto prostriedky uvoľniť z rezervy vlády SR a presunúť ich na kapitoly krajských úradov do 30. júna 2001. Túto úlohu nesplnila, nakoľko k 30. júnu 2001 bola rezerva vlády SR vyčerpaná.

Minister vnútra a predseda Rady vlády SR pre prevenciu kriminality sa preto obrátil s požiadavkou o pomoc v danej veci na predsedu vlády SR. Predseda vlády požiadal ministra vnútra, aby predložil návrh na zrušenie uznesenia vlády č. 535/2001 a s odvolaním sa na stanovisko ministerky financií odporučil úlohy spojené s prevenciou kriminality riešiť v rámci výdavkov schválených zákonom o štátnom rozpočte na rok 2002.
V súlade s týmto odporúčaním požiadavka na rok 2002 je na uvoľnenie 
27 229 590 Sk z rezervy vlády SR. Tieto prostriedky by mali byť presunuté z rozpočtovej kapitoly Všeobecná pokladničná správa do kapitol krajských úradov.

Zdôvodnenie a kvantifikácia požadovaných finančných prostriedkov podľa jednotlivých krajov

1.	Krajský úrad v Bratislave 
Na preventívne aktivity:
•	KÚ v Bratislave
•	odborná príprava koordinátorov prevencie kriminality (4 sústredenia základného kurzu pre 22 účastníkov) – bežné výdavky 440 000 Sk
•	nákup literatúry – bežné výdavky 44 000 Sk
•	činnosť poradne pre obete trestnej činnosti - bežné výdavky 300 000 Sk
•	krajský seminár k efektívnej spolupráci v prevencii - bežné výdavky 80 000 Sk
Spolu: 	bežné výdavky 	  864 000 Sk
•	OÚ v kraji
•	centrá voľného času – voľnočasové aktivity pre deti a mládež – bežné výdavky 320 000 Sk; nákup výpočtovej techniky, kopírovacích zariadení a pod. - kapitálové výdavky 240 000 Sk
•	centrá výchovnej a psychologickej prevencie, krízové strediská a iné zariadenia sociálnych služieb, v ktorých sa vykonáva sociálna prevencia – preventívne aktivity pre deti s poruchami správania - bežné výdavky 360 000 Sk; nákup videotechniky pre terapeutickú prácu - kapitálové výdavky 270 000 Sk
•	pedagogicko-psychologické poradne a centrá poradensko-psychologických služieb – preventívne aktivity pre rizikové skupiny detí a mládeže - bežné výdavky 360 000 Sk; materiálne a technické dovybavenie pracovísk - kapitálové výdavky 270 000 Sk
Spolu: 	1 820 000 Sk
z toho 	kapitálové výdavky:    780 000 Sk
	bežné výdavky:	1 040 000 Sk
•	Mesto Bratislava
•	kamerový monitorovací systém - kapitálové výdavky 1 500 000 Sk
Spolu:	kapitálové výdavky	1 500 000 Sk
Rekapitulácia:
spolu:	4 184 000 Sk
z toho	kapitálové výdavky	2 280 000 Sk
	bežné výdavky		1 904 000 Sk

2.	Krajský úrad v Trnave 
Na preventívne aktivity:
•	KÚ v Trnave 
•	odborná príprava koordinátorov prevencie kriminality (4 sústredenia základného kurzu pre 21 účastníkov) – bežné výdavky 420 000 Sk
•	nákup literatúry – bežné výdavky 42 000 Sk
•	činnosť poradne pre obete trestnej činnosti – bežné výdavky 200 000 Sk
kapitálové výdavky 100 000 Sk
	Spolu:	762 000 Sk
	z toho 	kapitálové výdavky:	 100 000 Sk
			bežné výdavky:	 662 000 Sk
•	OÚ v kraji
•	OÚ v Skalici – preventívne aktivity pre deti a mládež (peer skupiny, deti s poruchami správania) - kapitálové výdavky 40 000 Sk; bežné výdavky 
170 000 Sk
•	OÚ v Galante – linka pomoci pre občanov, odborná príprava koordinátorov prevencie ZŠ a SŠ, práca so žiakmi ZŠ s rizikovým správaním – bežné výdavky 200 000 Sk
•	OÚ v Hlohovci – preventívne aktivity pre deti, mládež a dospelých občanov - bežné výdavky 20 000 Sk, kapitálové výdavky 280 000 Sk
•	OÚ v Senici – kamerový monitorovací systém - bežné výdavky 150 000 Sk, kapitálové výdavky 100 000 Sk
•	OÚ v Dunajskej Strede – kurz pre koordinátorov prevencie základných škôl, nákup odbornej literatúry pre nich a podpora činnosti preventívnych poradní – bežné výdavky 200 000 Sk
•	OÚ v Piešťanoch – vzdelávanie koordinátorov prevencie základných škôl, 
podpora činnosti okresnej pedagogicko-psychologickej poradne, centra voľného času, občianskeho združenia Pomoc ohrozeným deťom – bežné výdavky 117 000 Sk
		Spolu:	1 277 000 Sk
		z toho	kapitálové výdavky:	   420 000 Sk
			bežné výdavky:	   857 000 Sk
•	Mesto Trnava
•	kamerový monitorovací systém - kapitálové výdavky 500 000 Sk
•	program pre žiakov ZŠ Správaj sa normálne - bežné výdavky 170 000 Sk
•	Mesto Piešťany
•	kamerový monitorovací systém - kapitálové výdavky 400 000 Sk
		Spolu:	1 070 000 Sk
		z toho 	kapitálové výdavky:	900 000 Sk
			bežné výdavky:	170 000 Sk
Rekapitulácia:
spolu:	3 109 000 Sk
z toho	kapitálové výdavky	1 420 000 Sk
	bežné výdavky		1 689 000 Sk
3.	Krajský úrad v Trenčíne
Na preventívne aktivity:
•	KÚ v Trenčíne
•	odborná príprava koordinátorov prevencie kriminality (3 sústredenia základného kurzu pre 25 účastníkov) - bežné výdavky 375 000 Sk
•	nákup literatúry – bežné výdavky 50 000 Sk
•	zriadenie a činnosť poradne pre obete trestnej činnosti – bežné výdavky 
300 000 Sk
•	vybavenie pracoviska koordinátora prevencie výpočtovou technikou - kapitálové výdavky 100 000 Sk
		Spolu:	825 000 Sk
		z toho	kapitálové výdavky:	100 000 Sk
			bežné výdavky:	725 000 Sk
•	OÚ v kraji
•	OÚ v Myjave – preventívne aktivity pre mládež - bežné výdavky 132 900 Sk
•	OÚ v Považskej Bystrici – preventívne aktivity pre mládež i dospelých - bežné výdavky 140 000 Sk; nákup videokamery - kapitálové výdavky 30 000 Sk
•	OÚ v Partizánskom – preventívne aktivity pre deti a mládež - bežné výdavky 
112 200 Sk
•	OÚ v Novom Meste nad Váhom – aktivity v oblasti prevencie násilia, kriminality a rasizmu u detí - bežné výdavky 154 000 Sk; nákup videokamery a videorekordéra - kapitálové výdavky 46 000 Sk
		Spolu:	615 100 Sk
		z toho	kapitálové výdavky:	  76 000 Sk
			bežné výdavky:	539 100 Sk

•	Mesto Trenčín
•	ochranný informačný rádiový systém - kapitálové výdavky 1 000 000 Sk
•	aktivity zamerané na zvyšovanie informovanosti a zodpovednosti občanov - bežné výdavky 200 000 Sk
	Spolu:	1 200 000 Sk
	z toho	kapitálové výdavky:	1 000 000 Sk
		bežné výdavky:	   200 000 Sk
Rekapitulácia:
spolu:	2 640 100 Sk
z toho	kapitálové výdavky	1 176 000 Sk
	bežné výdavky		1 464 100 Sk

4.	Krajský úrad v Nitre
Na preventívne aktivity:
•	KÚ v Nitre
•	odborná príprava koordinátorov prevencie kriminality (3 sústredenia základného kurzu pre 22 účastníkov) – bežné výdavky 330 000 Sk
•	nákup literatúry – bežné výdavky 44 000 Sk
•	činnosť poradne pre obete trestnej činnosti – bežné výdavky 300 000 Sk,
•	celokrajský seminár o prevencii - bežné výdavky 50 000 Sk
•	materiálové náklady na činnosť krajskej a okresných komisií pre prevenciu protispoločenskej činnosti - bežné výdavky 40 000 Sk
•	krajská a okresné olympiády netradičných športov - bežné výdavky 100 000 Sk
		Spolu:	bežné výdavky 864 000 Sk
•	OÚ v kraji
•	OÚ v Nitre – Syndróm CAN (prevencia násilia páchaného na deťoch) – bežné výdavky 50 000 Sk
•	OÚ v Leviciach – voľnočasové aktivity žiakov ZŠ - bežné výdavky 60 000 Sk; prevencia násilia v rodine - bežné výdavky 10 000 Sk
•	OÚ v Nových Zámkoch – prevencia sociálnopatologických javov u detí a mládeže - bežné výdavky 50 000 Sk
•	OÚ v Šali – aktivity pre žiakov ZŠ s rizikovými prvkami v správaní zamerané na upevnenie prosociálneho správania - bežné výdavky 25 000 Sk; Junior Police Ventures (preventívne aktivity pre mládež prostredníctvom Mestskej polície v Šali) – bežné výdavky 75 000 Sk
•	OÚ v Topoľčanoch - kamerový monitorovací systém pre mesto Topoľčany - kapitálové výdavky 430 000 Sk
•	OÚ v Zlatých Moravciach – preventívne aktivity centra výchovnej a psychologickej prevencie - bežné výdavky 140 000 Sk
	Spolu:	840 000 Sk
	z toho	kapitálové výdavky:	   430 000 Sk
		bežné výdavky:	   410 000 Sk
•	Mesto Nitra
•	kamerový monitorovací systém - kapitálové výdavky 1 500 000 Sk
		Spolu:	kapitálové výdavky 	1 500 000 Sk
Rekapitulácia:
spolu:	3 204 000 Sk
z toho	kapitálové výdavky	1 930 000 Sk
	bežné výdavky		1 274 000 Sk

5.	Krajský úrad v Žiline
Na preventívne aktivity:
•	KÚ v Žiline a OÚ v kraji
•	odborná príprava koordinátorov prevencie kriminality (4 sústredenia základného kurzu pre 31 účastníkov) - bežné výdavky 620 000 Sk
•	nákup literatúry – bežné výdavky 62 000 Sk
•	vybavenie a činnosť poradne pre obete trestnej činnosti – bežné výdavky 
100 000 Sk, kapitálové výdavky 200 000 Sk
•	oblasť sociálnych vecí – vybavenie zariadenia pre deti, mládež a dospelých s poruchami osobnosti - kapitálové výdavky 40 000 Sk; výchovno-preventívne aktivity pre obyvateľov útulku Štart Žilina – bežné výdavky 39 750 Sk
•	oblasť kultúry – preventívne aktivity štátnych organizácií kultúry v kraji - bežné výdavky 200 000 Sk
	Spolu:	1 261 750 Sk
	z toho	kapitálové výdavky:	   240 000 Sk
		bežné výdavky:	1 021 750 Sk
•	Mestá
•	mesto Žilina – kamerový monitorovací systém - kapitálové výdavky 1 000 000 Sk; preventívny program pre žiakov ZŠ Správaj sa normálne – bežné výdavky 70 000 Sk; činnosť informačného a konzultačného centra prevencie kriminality – bežné výdavky 50 000 Sk
•	mesto Čadca – monitorovací a záznamový kamerový systém - kapitálové výdavky 250 000 Sk
•	mesto Liptovský Mikuláš – kamerový monitorovací systém - kapitálové výdavky 300 000 Sk
•	mesto Dolný Kubín – kamerový monitorovací systém – kapitálové výdavky
400 000 Sk
	Spolu: 	2 070 000 Sk
	z toho	kapitálové výdavky:	1 950 000 Sk
		bežné výdavky:	   120 000 Sk
•	Mimovládne organizácie
-	preventívne aktivity pre deti a mládež – bežné výdavky 300 000 Sk
	Spolu: 	bežné výdavky 	   300 000 Sk
Rekapitulácia:
spolu:	3 631 750 Sk
z toho	kapitálové výdavky	2 190 000 Sk
	bežné výdavky		1 441 750 Sk

6.	Krajský úrad v Banskej Bystrici
Na preventívne aktivity:
•	KÚ v Banskej Bystrici
•	odborná príprava koordinátorov prevencie kriminality (4 sústredenia základného kurzu pre 36 účastníkov) - bežné výdavky 720 000 Sk
•	nákup literatúry – bežné výdavky 72 000 Sk
•	zriadenie a činnosť poradne pre obete trestnej činnosti - bežné výdavky 300 000 Sk
	Spolu:	bežné výdavky	1 092 000 Sk
•	OÚ v kraji
•	OÚ v Banskej Bystrici – intervenčný program skupinovej práce s deťmi a mládežou s výchovnými a sociálnymi problémami - bežné výdavky 81 950 Sk
•	OÚ v Poltári – projekty Človek – zviera – príroda; Deti ulice; Rovesnícky program – bežné výdavky 155 000 Sk
•	OÚ v Rimavskej Sobote – primárna prevencia rizikových detí - bežné výdavky 40 000 Sk
•	OÚ v Žarnovici – športová prehliadka detí materských škôl – bežné výdavky 8 100 Sk
	Spolu:	bežné výdavky	285 050 Sk
•	Mestá
•	mesto Banská Bystrica – kamerový monitorovací systém - kapitálové výdavky 1 000 000 Sk
•	mesto Zvolen – kamerový monitorovací systém - kapitálové výdavky 800 000 Sk
•	mesto Banská Štiavnica – kamerový monitorovací systém – kapitálové výdavky 480 000 Sk
	Spolu:	kapitálové výdavky	2 280 000 Sk

Rekapitulácia:
spolu:	3 657 050 Sk
z toho	kapitálové výdavky	2 280 000 Sk
	bežné výdavky		1 377 050 Sk

7.	Krajský úrad v Prešove
Na preventívne programy:
•	KÚ v Prešove
•	odborná príprava koordinátorov prevencie kriminality (3 sústredenia základného kurzu pre 36 účastníkov) - bežné výdavky 540 000 Sk,
•	nákup literatúry – bežné výdavky 72 000 Sk
•	zriadenie a činnosť poradne pre obete trestnej činnosti - bežné výdavky 300 000 Sk,
	Spolu:	bežné výdavky	912 000 Sk
•	OÚ v kraji a okresné mestá
•	mesto Kežmarok – kamerový monitorovací systém - kapitálové výdavky 350 000 Sk
•	mesto Humenné – kamerový monitorovací systém - kapitálové výdavky 800 000 Sk,
•	mesto Bardejov – kamerový monitorovací systém - kapitálové výdavky 430 000 Sk,
•	mesto Prešov – kamerový monitorovací systém, 2. etapa - kapitálové výdavky 350 000 Sk
•	mesto Poprad – kamerový monitorovací systém – kapitálové výdavky 500 000 Sk
	Spolu:	kapitálové výdavky	2 430 000 Sk
Rekapitulácia:
spolu:	3 342 000 Sk
z toho	kapitálové výdavky	2 430 000 Sk
	bežné výdavky		   912 000 Sk

8.	Krajský úrad v Košiciach
Na preventívne aktivity:
•	KÚ v Košiciach
•	odborná príprava koordinátorov prevencie kriminality (4 sústredenia základného kurzu pre 27 účastníkov) - bežné výdavky 540 000 Sk
•	nákup literatúry – bežné výdavky 54 000 Sk
•	zriadenie a činnosť poradne pre obete trestnej činnosti - bežné výdavky 300 000 Sk
		Spolu: 	bežné výdavky	894 000 Sk
•	KÚ a mesto Košice
•	kamerový monitorovací systém pre mesto Košice - kapitálové výdavky 800 000 Sk,
•	podpora činnosti Centra výchovnej a psychologickej prevencie v Košiciach - bežné výdavky 100 000 Sk,
•	prevencia rasovo motivovanej trestnej činnosti - bežné výdavky 40 000 Sk
•	prieskum výskytu tyranizovania a šikanovania žiakov - bežné výdavky 35 000 Sk,
•	nácvik komunikácie s obeťami trestných činov týrania a zneužívania - bežné výdavky 10 000 Sk
•	prieskum výskytu úplatkárstva a iných foriem korupcie – bežné výdavky 25 000 Sk,
•	Týždeň boja proti rasovo motivovanej trestnej činnosti pre žiakov ZŠ a SŠ – bežné výdavky 57 200 Sk
•	zriaďovanie nenáročných ihrísk - bežné výdavky 30 000 Sk
•	činnosť komisie KÚ pre prevenciu - bežné výdavky 77 000 Sk
•	činnosť komisie mesta Košice pre prevenciu - bežné výdavky 77 000 Sk
•	preventívny program Šanca pre každého - bežné výdavky 170 490 Sk
		Spolu:	1 421 690 Sk
		z toho	kapitálové výdavky:	   800 000 Sk
			bežné výdavky:	   621 690 Sk
•	KÚ a OÚ v kraji
•	príprava aktivistov prevencie rasovo motivovanej trestnej činnosti v Spišskej Novej Vsi - bežné výdavky 46 000 Sk
•	preventívny program Radosť deťom a mládeži v Spišskej Novej Vsi – bežné výdavky 100 000 Sk
•	preventívny program pre mesto Trebišov - kapitálové výdavky 200 000 Sk, bežné výdavky 100 000 Sk
•	kamerový monitorovací systém pre mesto Spišská Nová Ves – kapitálové výdavky 700 000 Sk
		Spolu:	1 146 000 Sk
		z toho	kapitálové výdavky:	900 000 Sk
			bežné výdavky:	246 000 Sk
Rekapitulácia:
spolu:	3 461 690 Sk
z toho	kapitálové výdavky	1 700 000 Sk
	bežné výdavky		1 761 690 Sk

Rekapitulácia požiadaviek na finančné prostriedky z rezervy vlády SR 
na rok 2002 na podporu preventívnych programov

P.č.

Krajský úrad

Kapitálové 
výdavky

Bežné výdavky

Spolu Sk

1. | Bratislava | 2 280 000 | 1 904 000 | 4 184 000
2. | Trnava | 1 420 000 | 1 689 000 | 3 109 000
3. | Trenčín | 1 176 000 | 1 464 100 | 2 640 100
4. | Nitra | 1 930 000 | 1 274 000 | 3 204 000
5. | Žilina | 2 190 000 | 1 441 750 | 3 631 750
6. | Banská Bystrica | 2 280 000 | 1 377 050 | 3 657 050
7. | Prešov | 2 430 000 | 912 000 | 3 342 000
8. | Košice | 1 700 000 | 1 761 690 | 3 461 690
| Spolu Sk | 15 406 000 | 11 823 590 | 27 229 590